pythainlp/thai-wiki-dataset-v3 huggingface dataset:
พิพิธภัณฑ์กลางแจ้งคิริชิมะ

พิพิธภัณฑ์กลางแจ้งคิริชิมะ  เปิดทำการในนครยูซูอิ จังหวัดคาโงชิมะ ประเทศญี่ปุ่นในปี พ.ศ. 2543 ตั้งอยู่เชิงเขาของภูเขาคิริชิมะ ที่ระดับความสูง 700 เมตรเหนือระดับน้ำทะเล พิพิธภัณฑ์ครอบคุลมพื้นที่ 20 เฮกตาร์ มีผลงานจัดแสดงทั้งกลางแจ้งและในหอศิลป์
== ดูเพิ่ม ==
อุทยานแห่งชาติคิริชิมะ-คิงโกวัง
== อ้างอิง ==
== แหล่งข้อมูลอื่น ==
พิพิธภัณฑ์กลางแจ้งคิริชิมะ
สิ่งสะสม
พิพิธภัณฑ์กลางแจ้งคิริชิมะ
คิริชิมะ
คิริชิมะ
คิริชิมะ
พิพิธภัณฑ์ที่ก่อตั้งในปี พ.ศ. 2543
ก่อตั้งในปี พ.ศ. 2543 ในประเทศญี่ปุ่น
กองกำลังรบนอกประเทศ

กองกำลังรบนอกประเทศ  อาจหมายถึง:
การสงครามนอกประเทศ, (Expeditionary warfare) กำลังทหารที่ส่งไปรบในต่างประเทศ
Expeditionary Force, ชุดหนังสือนวนิยายวิทยาศาสตร์ โดย เคร็ก อลันสัน
การจัดกำลังทางหทารที่มี กองกำลังรบนอกประเทศ (Expeditionary Force) อยู่ในชื่อ ประกอบไปด้วย:
กองกำลังรบนอกประเทศอเมริกัน: (American Expeditionary Forces) ที่ส่งไปยังฝรั่งเศส (1917–1919)
กำลังรบนอกประเทศอเมริกันในรัสเซียเหนือ (American North Russia Expeditionary Force) (1918–1919)
กองกำลังรบนอกประเทศทางทะเลและทางทหารออสเตรเลีย: (Australian Naval and Military Expeditionary Force) ที่ส่งไปยังเยอรมันนิวกินี (1914)
กองทัพจักรวรรดิออสเตรเลียที่หนึ่ง: (First Australian Imperial Force) (1914–1919)
กองทัพจักรวรรดิออสเตรเลียที่สอง: (Second Australian Imperial Force) (1939-1945)
กองกำลังรบนอกประเทศบราซิล: (Brazilian Expeditionary Force) ที่ส่งไปยังอิตาลี (1943–1945)
กองกำลังรบนอกประเทศบริติช (สงครามโลกครั้งที่หนึ่ง): (British Expeditionary Force (World War I)) ที่ส่งไปยังฝรั่งเศสและเบลเยี่ยม (1914–1918)
กองกำลังรบนอกประเทศบริติช (สงครามโลกครั้งที่สอง): (British Expeditionary Force (World War II)) ที่ส่งไปยังฝรั่งเศสและเบลเยี่ยม (1939–1940)
กองกำลังรบนอกประเทศแคนาดา: (Canadian Expeditionary Force) ที่ส่งไปยังฝรั่งเศสและเบลเยี่ยม (1914–1920)
กองกำลังรบนอกประเทศชิลี (Chilean Expeditionary Force) ใน สงครามมหาสมุทรแปซิฟิก (1879–1883)
กองกำลังรบนอกประเทศจีน: (Chinese Expeditionary Force) ที่ส่งไปยังพม่าและอินเดีย (1942–1945)
กองกำลังร่วมผสมรบนอกประเทศ (Combined Joint Expeditionary Force) (2010–ปัจจุบัน)
กองทัพสำรวจฝั่งตะวันออก: (Corps expeditionnaire d'Orient) ที่ส่งไปยังกัลลิโปลี (1915–1916)
กองกำลังรบนอกประเทศอียิปต์: (Egyptian Expeditionary Force) บริติชในอียิปต์ ไซนาย และปาเลสไตน์ (1916–1919)
กองทัพรบนอกประเทศภาคพื้นตะวันออกไกลฝรั่งเศส: (French Far East Expeditionary Corps) ที่ส่งไปยังอินโดจีนของฝรั่งเศส (1945–1956)
กองกำลังรบนอกประเทศกรีซที่ส่งไปยังเกาหลี (Greek Expeditionary Force (Korea)) (1950–1958)
กองกำลังรบนอกประเทศอินเดีย (1914–1918)
กองกำลังรบนอกประเทศอิตาลี: ฝรั่งเศสและบริติชในอิตาลี (1917–1918)
กองทัพรบนอกประเทศอิตาลีในรัสเซีย (Italian Expeditionary Corps in Russia) (1941–1945)
กองกำลังรบนอกประเทศญี่ปุ่นในจีน (Japanese Expeditionary Force to China) (1939–1945)
กองพลนาวิกโยธิน (Marine expeditionary force)
กองกำลังรบนอกประเทศเมดิเตอร์เรเนียน (Mediterranean Expeditionary Force) (1915–1916)
กองกำลังรบนอกประเทศนิวซีแลนด์ (New Zealand Expeditionary Force) (1914–1918) and (1940–1945)
* กองกำลังรบนอกประเทศโซโลมอน (Samoan Expeditionary Force) จากนิวซีแลนด์ในสงครามโลกครั้งที่หนึ่ง
กองกำลังรบนอกประเทศออตโตมันฮิญาซ (Ottoman Hejaz Expeditionary Force) (1916–1919)
กองกำลังรบนอกประเทศออตโตมันที่ 1 (Ottoman 1st Expeditionary Force) (1914–1915)
กองกำลังรบนอกประเทศออตโตมันที่ 5 (Ottoman 5th Expeditionary Force) (1914–1915)
กองกำลังรบนอกประเทศฟิลิปปินส์ที่ส่งไปยังเกาหลี (Philippine Expeditionary Forces to Korea) (1950–1955)
กองทัพรบนอกประเทศโปรตุเกส: (Portuguese Expeditionary Corps) to France and Belgium (1917–1918)
กองกำลังรบนอกประเทศรัสเซียในฝรั่งเศส (Russian Expeditionary Force in France) (1916–1918)
กองกำลังรบนอกประเทศร่วมสหราชอาณาจักร (UK Joint Expeditionary Force)
การสงครามนอกประเทศ
คิมิ-ตาจิ วะ โด อิกิรุ คะ

คิมิ-ตาจิ วะ โด อิกิรุ คะ  เป็นนวนิยายญี่ปุ่นในปี ค.ศ. 1937 ประพันธ์โดยโยชิโนะ เก็นซาบูโร เรื่องราวเกี่ยวกับเด็กชายอายุ 15 ปี ชื่อจุนอิจิ ฮนดะ ชื่อเล่นโคเปรุ  และลุงของเขา ที่ต้องรับมือกับความเติบโตทางจิตวิญญาณ ความยากจน และประสบการณ์โดยรวมในฐานะมนุษย์
== ภูมิหลัง ==
เดิมยูโซ ยามาโมโตะเขียนนวนิยายในฐานะหนึ่งในสิ่งพิมพ์สุดท้ายในชุดนิฮง โชโกกูมิง บุงโกะ แต่ไม่สามารถเขียนจนจบเพราะป่วยหนัก เก็นซาบูโรจึงมารับช่วงเขียน คิมิ-ตาจิ วะ โด อิกิรุ คะ ต่อจนสำเร็จและตีพิมพ์เป็นหนังสือในปี ค.ศ.   1937.
หลังจากสิ้นสุดสงครามโลกครั้งที่สอง หนังสือมีการเปลี่ยนแปลงรายละเอียดหลายอย่างเช่นคำศัพท์ที่ใช้ และตีพิมพ์ซ้ำในปี ค.ศ. 1945 โดยสำนักพิมพ์มิราชะ
คิมิ-ตาจิ วะ โด อิกิรุ คะ เป็นผลงานวรรณรรกมที่มีชื่อเสียงในการศึกษาศิลปะคลาสสิก และมักถูกนับเป็นส่วนหนึ่งของวรรณกรรมเด็ก.
== อ้างอิง ==
นวนิยายญี่ปุ่น
กันนิยากุมริ

กันนิยากุมริ (கன்னியாகுமரி; Kanniyakumari, ;  หมายถึงเทวีกันยกุมารี) หรือ กันยากุมารี (อักษรโรมัน: Kanyakumari) หรือชื่อเดิม เคปคอมอริน (Cape Comorin) เป็นเมืองในอำเภอกันนิยากุมริ รัฐทมิฬนาฑู ทางตอนใต้ของประเทศอินเดีย ถือว่าเป็นเมืองที่อยู่ทิศใต้สุดของอินเดียแผ่นดินใหญ่ และนิยมเรียกกันว่าเป็น "จุดสิ้นสุดดินแดน" ("The Land's End") เมืองนี้ตั้งอยู่ห่างไป  ทางใต้ของนครติรุวนันตปุรัม และ  ทางใต้ของนครโกยิล ซึ่งเป็นศูนย์กลางการปกครองของอำเภอกันนิยากุมริ
กันนิยากุมริเป็นสถานที่ท่องเที่ยวและจุดหมายปลายทางการแสวงบุญที่สำคัญแห่งหนึ่งของอินเดีย สถานที่ท่องเที่ยวของกินนยากุมริ เช่น รูปปั้นติรุวัฬฬุวร และ อนุสรณ์สถานวิเวกานันทศิลา ซึ่งตั้งอยู่นอกชายฝั่งของกันนิยากุมริ เมืองกันนิยากุมริล้อมรอบด้วยทะเลลักษทวีปจากทั้งสามทิศ ยกเว้นทิศเหนือ และมีพื้นที่ชายฝั่งความยาว  อยู่สามด้านของเมือง
บนชายฝั่งของเมืองมีศาสนสถานที่สำคัญหนึ่งสร้างขึ้นเพื่อบูชาเทวีกันนิยากุมริ (หรือ กันยากุมารี) ซึ่งเป็นที่มาของชื่อเมือง มีประวัติศาสตร์ของกันนิยากุมริเป็นนครมาตั้งแต่ยุคสมัยสังฆัม ปรากฏชื่อในวรรณกรรมมลยาฬัมโบราณ และในเอกสารของทั้งพทอเลมี และ มาร์โคโปโล
ในตำนานหนึ่งของฮินดูเล่าว่า พระนางกันยเทวี อวตารปางหนึ่งของพระปารวตีกำลังจะสมรสกับพระศิวะ แต่พระศิวะมิได้เสด็จมาในพิธีสมรส ข้าวและธัญพืชต่าง ๆ ที่เตรียมไว้เลี้ยงฉลองในพิธีสมรสจึงถูกทิ้งไว้ไม่ได้นำไปประกอบอาหารหรือใช้งาน ต่อมาจึงกลายมาเป็นหิน ซึ่งเชื่อกันว่าคือหินชายฝั่งของกันนิยากุมริในปัจจุบันซึ่งดูเหมือนข้าวสาร มนเทียรของพระนางกันยเทวีในกันนิยากุมริถือว่าเป็นหนึ่งในศากติปีฐซึ่งได้รับการเคารพบูชาอย่างสูงโดยคติลัทธิศักติในศาสนาฮินดู
==อ้างอิง==
เมืองในรัฐทมิฬนาฑู
100 วันสุดท้ายของนายจระเข้

100 วันสุดท้ายของนายจระเข้  เป็นซีรีส์เว็บมังงะญี่ปุ่น แต่งเรื่องและวาดภาพโดยยูกิ คิกูจิ เป็นเรื่องราวเกี่ยวกับชีวิตใน 100 วันสุดท้ายของจระเข้ตัวหนึ่งก่อนจะตาย เผยแพร่เองโดยผู้เขียนทางทวิตเตอร์ระหว่างเดือนธันวาคม พ.ศ. 2562 ถึงมีนาคม พ.ศ. 2563 ตีพิมพ์เป็นหนังสือมังงะรวมเล่ม (ทังโกบง) 1 เล่มโดยสำนักพิมพ์โชงากูกังในเดือนเมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ  เดิมมีกำหนดฉายในเดือนพฤษภาคม พ.ศ. 2564 แต่เลื่อนเป็นเดือนกรกฎาคม พ.ศ. 2564 เนื่องจากการระบาดทั่วของโควิด-19
== สื่อ==
=== มังงะ ===
มังงะ100 วันสุดท้ายของนายจระเข้ แต่งเรื่องและวาดภาพโดยยูกิ คิกูจิ เผยแพร่ทางบัญชีทวิตเตอร์ของผู้เขียนตั้งแต่วันที่ 12 ธันวาคม พ.ศ. 2562 ถึง 20 มีนาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) 1 เล่มโดยสำนักพิมพ์โชงากูกังเมื่อวันที่ 8 เมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ประกาศลิขสิทธิ์เมื่อวันที่ 4 พฤศจิกายน พ.ศ. 2566
=== ภาพยนตร์ ===
ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ  เดิมมีกำหนดฉายในวันที่ 28พ ฤษภาคม พ.ศ. 2564 แต่เลื่อนเป็นวันที่ 9 กรกฎาคม พ.ศ. 2564 เนื่องจากการระบาดทั่วของโควิด-19
== การตอบรับ ==
มังงะติดอันดับที่ 28 ในรายชื่อ "หนังสือแห่งปี" โดยนิตยสารดาวินชีของคาโดกาวะคอร์เปอเรชันในปี พ.ศ. 2563
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
ภาพยนตร์อนิเมะที่ออกฉายในปี พ.ศ. 2564
อนิเมะที่เลื่อนการฉายเนื่องจากการระบาดทั่วของโควิด-19
ภาพยนตร์ที่เลื่อนการฉายเนื่องจากการระบาดทั่วของโควิด-19
เว็บคอมิกญี่ปุ่น
การ์ตูนญี่ปุ่นแนวเสี้ยวชีวิต
มังงะของสำนักพิมพ์โชงากูกัง
การ์ตูนญี่ปุ่นแนวโชเน็ง
เว็บคอมิกที่ได้รับการตีพิมพ์
พิพิธภัณฑ์กลางแจ้งฮาโกเนะ

พิพิธภัณฑ์กลางแจ้งฮาโกเนะ  เป็นพิพิธภัณฑ์กลางแจ้งแห่งแรกของประเทศญี่ปุ่น เปิดทำการในปี พ.ศ. 2512 ในเมืองฮาโกเนะ อำเภออาชิงาราชิโมะ จังหวัดคานางาวะ ประเทศญี่ปุ่น จัดแสดงสิ่งสะสมของผลงานศิลปะโดยปาโบล ปิกาโซ, เฮนรี มัวร์, ทาโร โอกาโมโตะ, ยาซูโอะ มิซูอิ, ชูเรียว ซาโต, ซูซูมุ ชิงงู และคนอื่น ๆ อีกหลายคน มีประติกรรมและผลงานศิลปะอื่น ๆ มากกว่าพันชิ้น พิพิธภัณฑ์อยู่ในเครือของกลุ่มบริษัทสื่อฟูจิซันเกคอมมิวนิเคชันส์กรุป
พิพิธภัณฑ์จัดแสดงประติกรรมและผลงานศิลปอื่น ๆ รวมมากว่า 1,000 ชิ้นซึ่งเป็นผลงานของ Constantin Brâncuși, Barbara Hepworth, โรกูซัง โองิวาวะ และโคตาโร ทากามูระ มีการจัดแสดงผลงานประติมากรรมประมาณ 120 ชิ้นแบบถาวรทั่วทั้งสวน
พิพิธภัณฑ์แบ่งนิทรรศการในร่มออกเป็น 5 ส่วน ที่เป็นที่รู้จักมากที่สุดคือโถงศาลาปิกาโซซึ่งจัดแสดงผลงานของศิลปินชาวสเปนประมาณ 300 ชิ้น พิพิธภัณฑ์ยังมีประติกรรมที่เด็กสามารถเล่นได้ และมีบ่อน้ำพุร้อนตามธรรมชาติสำหรับให้ผู้เข้าชมได้แช่เท้า
== คัลงภาพ ==
=== สวนประติมากรรม ===
Hakone Open-air Museum 20211202-13.jpg|สวนด้านนอก
Hakone open air museum (10).jpg|Joan Miró, 1972, Personnage
The Hakone Open-Air Museum - panoramio.jpg|Henry Moore, 1969–70, Reclining Figure: Arched Leg
Hakone5.jpg|สวนด้านนอก
Hakone open air museum (15).jpg|Goto Ryoji, 1978, Intersecting Space Construction
Aristide Maillol - Action Enchained - Hakone Open-air Museum.jpg|Aristide Maillol, 1905–06, Action Enchained
== อ้างอิง ==
== แหล่งข้อมูลอื่น ==
ฮาโกเนะ
ฮาโกเนะ
กลางแจ้งฮาโกเนะ
สวนประติมากรรมในทวีปเอเชีย
พิพิธภัณฑ์ที่ก่อตั้งในปี พ.ศ. 2512
ก่อตั้งในปี พ.ศ. 2512 ในประเทศญี่ปุ่น
คริสตจักรซีเรียเอกเทศมะละบาร์

คริสตจักรซีเรียเอกเทศมะละบาร์ (Malabar Independent Syrian Church; MISC) หรือ คริสตจักรโตฬิยูร (Thozhiyur Church) เป็นคริสตจักรที่มีศูนย์กลางอยู่ที่รัฐเกรละ ประเทศอินเดีย เป็นหนึ่งในคริสตจักรของชุมชนศาสนาคริสต์นักบุญทอมัส ซึ่งมีที่มาย้อนไปได้ถึงศาสนกิจชองนักบุญทอมัสอัครทูตในศตวรรษที่ 1
คริสตจักรนี้แยกตัวออกเป็นอิสระจากคริสตจักรหลักของมลังกรในอินเดียเมื่อปี 1772 และได้รับการรับรองสถานะเป็นเอกเทศโดยศางสูงในปี 1862 ธรรมเนียมและจารีตของคริสตจักรปฏิบัติตามแบบออร์ทอดอกซ์โอเรียนทอล ยึดจารีตเวสต์ซีเรีย และเลือกใช้ภาษาซีเรียกับภาษามลยาฬัมเป็าหลักในระหว่างประกอบศาสนพิธีกูร์โบโนอันศักดิ์สิทธิ์ ซึ่งเป็นการฉลองศีลมหาสนิทที่มีอิทธิพลทางประวัติศาสตร์มาจากคริสตจักรแห่งตะวันออก
ศาสนาคริสต์สายนักบุญทอมัสสามารถย้อนที่มาไปได้ถึงนักบุญทอมัสอัครทูต ซึ่งตามธรรมเนียมได้มาเปลี่ยนศาสนาผู้คนในอินเดียในศตวรรษที่ 1 คริสต์ศาสนาสาขานี้เป็นส่วนหนึ่งของคริสตจักรแห่งตะวันออกซึ่งมีศูนย์กลางในเปอร์เซีย อย่างน้อยตั้งแต่ศตวรรษที่ 7 ชุมชนนี้คงความสมานฉันท์กระทั่งศตวรรษที่ 17 เมื่อเกิดข้อพิพาทกับ ปาโดราโด ของตักรวรรดิโปรตุเกสในอินเดีย ซึ่งนำไปสู่การสาบานต่อหน้ากางเขนคูแนนในปี 1653 และการแบ่งคริสต์ศาสนาสาขานี้เป็นคริสตจักรซีเรีย-มะละบาร์ และบรรดาสาขาที่เป็นเอกเทศ ขาที่เป็นเอกเทศหรือที่รู้จักในชื่อคริสตจักรมลังกรได้สร้างสายสัมพันธ์อันดีกับคริสตจักรออร์ทอดอกซ์ซีเรียของอันติออค
==อ้างอิง==
===บรรณานุกรม===
Vadakkekara, Benedict (2007). Origin of Christianity in India: a Historiographical Critique. Media House Delhi.
คริสตจักรออร์ทอดอกซ์
ศาสนาคริสต์ในประเทศอินเดีย
คริสตจักรออร์ทอดอกซ์ซีเรียมลังกระ

คริสตจักรออร์ทอดอกซ์ซีเรียมลังกระ (Malankara Orthodox Syrian Church; MOSC) หรือรู้จักในชื่อ คริสตจักรออร์ทอดอกซ์อินเดีย (Indian Orthodox Church; IOC) หรือ คริสตจักรมลังกระ (Malankara Church) เป็นคริสตจักรออโตเซฟาลัส ออร์ทอดอกซ์โอเรียนทอล ที่มีศูนย์กลางอยู่ที่เทวโลกัมใกล้กับเมืองโกฏฏยัม ประเทศอินเดีย ตามธรรมเนียมเชื่อว่าคริสตจักรสืบทอดมาจากนักบุญทอมัสอัครทูต ในศตวรรษที่ 1 คริสตจักรนี้ยึดจารีตมลังกระ ซึ่งเป็นจารีตเวสต์ซีเรียแบบอินเดีย
คริสตัจกร MOSC สืบทอดมาจากคริสตจักรมัลงกระ กระนั้นในปี 1909 ถึง 1912 ความแตกร้าวของอัครบิดรอันติออคแห่งออร์ทอดอกซ์ซีเรียทำให้เกิดคริสตจักร MOSC และ คริสต์ซีเรียยาคอบ (JSCC) ซึ่งมีความเหลื่อมซ้อนกันอยู่ นับตั้งแต่ปี 1912 MOSC มีคาทอลิเกตโดยมีเมโทรโปลิตันเป็นไพรเมตแห่งคริสตจักร และ MOSC ได้ร่างและประกาศใช้ธรรมนูญของตนในปี 1934 ทั้งคริสตจักร MOSC และ JSCC ยังคงมีความพยายามในการผสานรวมกันอยู่เรื่อยมาตลอดประวัติศาสตร์
จำนวนศาสนิกชนที่เป็นสมาชิกของคริสตจักรอยู่ที่ 2.5 ล้านคน ตามข้อมูลจากการระบุตนเอง และมีการคาดการณ์จากภายนอกว่าอาจจะอยู่ที่ 1 ล้านคน ในสังฆมณฑล 30 พื้นที่ทั่วโลก สมาชิกส่วนใหญ่อาศัยอยู่ในรัฐเกรละ ตลอดจนชุมชนชาวโพ้นทะเลนอกอินเดีย
==อ้างอิง==
===บรรณานุกรม===
Joseph Cheeran, et al.(2002) Tradition and History of Indian Orthodox Church, p.&nbsp;300–423
Menachery, George (1973). The St. Thomas Christian Encyclopaedia of India Vol. II.
Menachery, George (1998). The Indian Church History Classics: The Nazranies.
Tamcke, Martin (2009). Die Christen vom tur Abdin: Hinführung zur Syrisch-orthodoxen Kirche. Verlag Otto Lembeck. 3874765806.
Van der Ploeg, J. P. M. (1983). The Christians of St. Thomas in South India and their Syriac Manuscripts. Dharmaram Publications.
คริสต์จักรออร์ทอดอกซ์
ศาสนาคริสต์ในประเทศอินเดีย
เก๊กล้อกซี

เก๊กล้อกซี หรือ เก๊ะล้อกซี (; "วัดสุขาวดี") เป็นวัดในศาสนาพุทธ ตั้งอยู่ในไอร์อีตัม รัฐปีนัง ประเทศมาเลเซีย เป็นวัดพุทธที่มีขนาดใหญ่ที่สุดในประเทศ และเป็นจุดหมายปลายทางทางศาสนาที่สำคัญของนักท่องเที่ยวจากเอเชียตะวันออกเฉียงใต้และฮ่องกง วัดสร้างขึ้นในระหว่างปี 1890 ถึง 1930 ภายใต้การนำของเจ้าอาวาส Beow Lean ถาวรวัตถุสำคัญของวัดคือเจดีย์หมื่นพุทธะของพระบาทสมเด็จพระมงกุฎเกล้าเจ้าอยู่หัวของไทย ความสูงเจ็ดชั้น และรูปปั้นพระโพธิสัตว์กวนอิมทำจากทองสัมฤทธิ์ ความสูง  วัดแห่งนี้ประกอบด้วยองค์ประกอบและจารีตของมหายาน, เถรวาท และคติความเชื่อพื้นถิ่นของจีนผสมผสานอยู่ร่วมกัน
==ถาวรวัตถุ==
เจดีย์หมื่นพุทธะ (Pagoda of the Ten Thousand Buddhas) หรือ "บันปุ๊ดท้า" (萬佛塔; Ban Po Thar) ซึ่งเป็นเจดีย์องค์หลักของวัดสร้างเสร็จในปี 1930 และมีความสูง  ลักษณะของเจดีย์นี้ผสมผสานฐานแปดเหลี่ยมแบบจีน ส่วนตอนกลางออกแบบด้วยงานช่างแบบไทย และยอดสุดเป็นทรงพม่า ซึ่งแทนการผสมผสานของนิกายเถรวาทและมหายาน รวมถึงเป็นตัวแทนถึงการอยู่ร่วมกันอย่างสันติของบรรดากลุ่มชาติพันธุ์และศาสนาที่หลากหลายในมาเลเซีย ภายในประดิษฐานพระพุทธรูปที่พระบาทสมเด็จพระปรมินทรมหาภูมิพลอดุลยเดชของไทยเป็นผู้พระราชทานแก่วัด เจดีย์องค์นี้มีพระบาทสมเด็จพระมงกุฏเกล้าเจ้าอยู่หัวของไทยเป็นผู้เสด็จฯ วางศิลาฤกษ์ เจดีย์นี้จึงมีอีกชื่อว่า "เจดีย์พระราม" ("Rama Pagoda")
รูปปั้นพระโพธิสัตว์กวนอิมทำจากทองสัมฤทธิ์ความสูง 30.2 เมตร นำมาประดิษฐานและเปิดสู่สาธารณะในปี 2002 แทนที่รูปปั้นองค์เดิมซึ่งเสียหายจากเพลิงไหม้เมื่อหลายปีก่อน รูปปั้นองค์นี้ประดิษฐานบนเชิงเขาเหนือองค์เจดีย์หมื่นพุทธะ ภายใต้ศาลาหลังคาสามชั้น ความสูง  ซึ่งสร้างขึ้นเสร็จภายหลังในปี 2009 รูปปั้นนี้ถือเป็นรูปปั้นของพระโพธิสัตว์กวนอิมที่สูงที่สุดในโลก โดยรอบยังมีรูปปั้นพระโพธิสัตว์กวนอิม 100 องค์ ความสูง  โดยรอบ ทั้งนี้ความสูงของรูปปั้นถูกจำกัดเพื่อมิให้เงาทอดไปบังมัสยิดรัฐปีนัง
นอกจากนี้ยังมีระฆังใหญ่ของวัดซึ่งติดตั้งการตีระฆังด้วยระบบไฮดรอลิก และมีการตั้งเวลาช่วงในการตี
== เหตุการณ์ ==
ในช่วงเช้าวันที่ 12 ตุลาคม 2021 เกิดเหตุเพลิงไหม้ภายในวัด สำนักกู้ภัยและดับเพลิงมาเลเซียรับแจ้งเหตุเมื่อเวลา 02:56 น. อาคารของวัดถูกเพลิงคลอกไปแล้วหนึ่งหลังในตอนที่นักดับเพลิงเดินทางถึงวัด มูฮามัด โนร์ฮีชัม อิบราฮิม (Muhamad Norhisham Ibrahim) เจ้าหน้าที่สำนักด้บเพลิงและกู้ภัยรัฐปีนัง รายงานว่าวัดถูกทำลายเสียหายไปอย่างน้อย 70% ของพื้นที่ 18.5 ตารางเมตรของวัด การดับเพลิงเสร็จสิ้นที่เวลาราว 06:00 น. ไม่มีรายงานผู้ได้รับบาดเจ็บหรือเสียชีวิตจากเหตุนี้ และยังคงไม่เป็นที่ทราบแน่ชัดถึงสาเหตุและต้นเพลิง ข้อมูลจาก 7 วันให้หลัง วัดยังเปิดให้บริการตามปกติ ยกเว้นเพียงพื้นที่ตรงกลางของวัดซึ่งถูกเพลิงทำลายเสียหาย วัดได้ประกาศว่าการก่อสร้างส่วนที่เสียหายใหม่ตั้งเป้าจะแล้วเสร็จในปี 2021 โดยให้ตรงกับวันครบรอบ 130 ปีของการสถาปนาวัดในเดือนธันวาคม
==อ้างอิง==
===บรรณานุกรม===
สิ่งก่อสร้างในรัฐปีนัง
วัดในประเทศมาเลเซีย
บอย ฟอร์ เรนท์

ผู้ชายให้เช่า (Boy For Rent) เป็นละครโทรทัศน์ไทยปี 2562 นำแสดงโดย ศนันธฉัตร ธนพัฒน์พิศาล, สรัลชนา อภิสมัยมงคล, ธนัชชัย วิจิตรวงศ์ทอง และ ฐานัฐพ์ โล่ห์คุณสมบัติ
กำกับโดย เอกสิทธิ์ ตระกูลเกษมสุข และอำนวยการผลิตโดยจีเอ็มเอ็มทีวี ร่วมกับเก้ง กวาง แก๊ง ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน Wonder Th13teen เมื่อวันที่ 5 พฤศจิกายน 2561 ออกอากาศตอนแรกทางช่องวัน และไลน์ทีวี เมื่อวันที่ 10 พฤษภาคม 2562 ออกอากาศวันศุกร์ เวลา 21:45 น. (เวลามาตรฐานไทย) (เดิมเวลา 22:00 น. สำหรับตอนแรก) และ 23:00 น. (เวลามาตรฐานไทย) ตามลำดับ ซีรีส์เรื่องนี้จบลงเมื่อ 2 สิงหาคม 2562
== อ้างอิง ==
รายการโทรทัศน์ช่องวัน
ละครโทรทัศน์ไทยที่ออกอากาศตั้งแต่ พ.ศ. 2562
ละครโทรทัศน์ของจีเอ็มเอ็มทีวี
ละครโทรทัศน์ไทยที่ยุติการออกอากาศตั้งแต่ พ.ศ. 2562
กองกำลังสนับสนุนทางยุทธศาสตร์กองทัพปลดปล่อยประชาชน

กองกำลังสนับสนุนทางยุทธศาสตร์กองทัพปลดปล่อยประชาชน (PLASSF; People's Liberation Army Strategic Support Force; s=中国人民解放军战略支援部队|p=Zhōngguó rénmín jiěfàngjūn zhànlüè zhīyuán bùduì) เป็นกองกำลังการสงครามทางอวกาศ ไซเบอร์ การเมือง และอิเล็กทรอนิกส์ และเป็นเหล่าทัพ ที่ 5 ของกองทัพปลดปล่อยประชาชน สถาปนาขึ้นในเดือนธันวาคม พ.ศ. 2558 โดยเป็นส่วนหนึ่งของการปฏิรูปกองทัพจีนระยะแรก
โดยมีวัตถุประสงค์เพื่อปรับปรุงความสามารถของกองทัพในการต่อสู้กับสิ่งที่จีนเรียกว่า "สงครามสารสนเทศ" (s=信息化战争|p=xìnxīhuà zhànzhēng) และเพิ่มขีดความสามารถในการแสดงอำนาจของกองทัพปลดปล่อยประชาชนในอวกาศและปริภูมิไซเบอร์ กองกําลังใหม่นี้ถูกอ้างว่าได้รับการออกแบบมาเพื่อมุ่งทําลายอุปสรรคของการแบ่งปันข่าวกรองและการประสานงานในหน่วยงานต่าง ๆ ของแต่ละเหล่าทัพ
== หน้าที่ ภารกิจ และบทบาท ==
== ประวัติ ==
== โครงสร้าง ==
== ชั้นยศ ==
== อ้างอิง ==
จตุรมิตรสามัคคี ครั้งที่ 30

การแข่งขันฟุตบอลจตุรมิตรสามัคคี ครั้งที่ 30 เป็นการแข่งขันฟุตบอลประเพณี ประกอบไปด้วยโรงเรียนอัสสัมชัญ โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัยและโรงเรียนเทพศิรินทร์ที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2566 ที่สนามศุภชลาศัย กรีฑาสถานแห่งชาติ
การแข่งขันครั้งที่ 30 เดิมได้กำหนดไว้ในวันที่ 13, 15, 17 และ 20 พฤศจิกายน 2564 ภายใต้ชื่องานตามแนวคิด “สร้างความดีสู่วิถีชีวิตใหม่”  แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยยังคงอยู่ในสภาวการณ์ที่น่าเป็นห่วง คณะกรรมการจัดการแข่งขันจึงมีมติเลื่อนการแข่งขันไปเป็นปี พ.ศ. 2565  ต่อมามีการกำหนดการจัดการแข่งขันในวันที่ 12,14,16,19 พฤศจิกายน 2565 และต่อมาได้เลื่อนการแข่งขันอีกครั้งไปเป็นปีการศึกษา 2566 
== ผลการแข่งขัน ==
=== รอบแรก ===
----
=== ชิงอันดับที่ 3 ===
=== ชิงชนะเลิศ ===
== รางวัลนักกีฬาดีเด่นแต่ละทีม ==
{|class="wikitable"
|-
! โรงเรียน
! นักฟุตบอล
|-
| กรุงเทพคริสเตียน
| สุรชัย บุญชารี 
|-
| เทพศิรินทร์
| ธันวา กงษ์เวียงจันทน์
|-
| สวนกุหลาบ
| กีรติ คำแบ่ง
|-
| อัสสัมชัญ
| ปณิธิ เสนาภักดี
|-
|}
== รางวัลแฟร์เพลย์ ==
อัสสัมชัญ
== ข้อวิจารณ์ ==
=== การยกเลิกบังคับแปรอักษร ===
==อ้างอิง==
30
ฟุตบอลในประเทศไทยปี พ.ศ. 2566
ฉงเชิ่งซี่ซานถ่า

สามเจดีย์ของวัดฉงเชิ่ง หรือ ฉงเชิ่งซี่ซานถ่า  เป็นหมู่เจดีย์สามองค์ที่หน้าตาเหมือนกัน จัดเรียงกันเป็นรูปสามเหลี่ยมด้านเท่า ตั้งอยู่ใกล้กับเมืองเก่าต้าหลี่ในมณฑลยูนนาน ประเทศจีน มีอายุเก่าแก่ย้อนไปได้ถึงอาณาจักรหนานเจ้าและต้าหลี่ในศตวรรษที่ 9-10 เจดีย์สามองค์สร้างขึ้นจากอิฐและเคลือบด้วยดินเหนียวสีขาว และสามารถมองเห็นได้จากเมืองเก่าต้าหลี่ ทำให้สามเจดีย์นี้เป็นจุดหมายตาของเมือง
เจดีย์องค์หลัก เจดีย์เชียนสุน (c=千寻塔|s=|t=|p=Qiānxún Tǎ) ว่ากันว่าสร้างขึ้นระหว่างปี 823-840 โดยกษัตริย์ช่วน เฟิงยู่ (Quan Fengyou; 劝丰佑) แห่งอาณาจักรหนานเจ้า มีความสูง 69.6 เมตร และเป็นหนึ่งในเจดีย์ที่สูงที่สุดในประวัติศาสตร์ของจีน มีลักษณะแปลนพื้นเป็นรูปสี่เหลี่ยมจัตุรัสและมีความสูงสิบหกชั้น เชื่อว่าผู้ออกแบบเจดีย์มาจากฉางอาน (ปัจจุบันคือซีอาน) ราชธานีของถัง และที่ตั้งของเจดีย์ห่านป่าน้อยซึ่งมีนูปแบบคล้ายกันกับเจดีย์นี้ แต่มีอายุเก่าแก่กว่านับร้อยปี เจดีย์เคียงอีกสององค์สร้างขึ้นในราวร้อยปีให้หลัง ประกบสองข้างขอบเจดีย์กลาง และมีความสูง 42.19 เมนร มีลักษณะแปลนพื้นเป็นรูปแปดเหลี่ยม และสูงสิบชั้น
ในระหว่างการบูรณะเจดีย์เชียนสุนปี 1979 มีการพบแผ่นทองสัมฤทธิ์ซึ่งจารึกปีบูรณะครั้งก่อนไว้ ได้แก่ ปี 1000, 1142 และ 1145
==อ้างอิง==
วัดในประเทศจีน
สิ่งก่อสร้างในมณฑลยูนนาน
วรวงศ์ วรปัญญา

วรวงศ์ วรปัญญา (เกิด 12 กรกฎาคม พ.ศ. 2538)  เป็นนักธุรกิจและนักการเมืองชาวไทย ปัจจุบันเป็นกรรมการบริหารพรรคเพื่อไทย และ สมาชิกสภาผู้แทนราษฎรจังหวัดลพบุรี สังกัดพรรคเพื่อไทย
วรวงศ์เป็นลูกชายของนายประเสริฐ วรปัญญา อดีตสมาชิกวุฒิสภาจังหวัดลพบุรี ชุดที่ 9 พ.ศ. 2549 และหลานชายของนาย นิยม วรปัญญา อดีต สส.พรรคเพื่อไทย 14 สมัย โดยครอบครัววรปัญญานั้น เป็นตระกูลทางการเมืองที่อยู่กับชาวลพบุรีมาอย่างยาวนานหลายสิบปี ผ่านการเลือกตั้งให้เป็น สส. ตั้งแต่สมัย นายนิยม วรปัญญา, นายพงศ์ศักดิ์ วรปัญญา, นายพหล วรปัญญา รวมทั้งนายสนิท วรปัญญา อดีตประธานวุฒิสภา มาจนถึงคนล่าสุดคือนายวรวงศ์ วรปัญญา
วรวงศ์ได้รับการเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2566 ต่อมาได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ใน สภาผู้แทนราษฎรไทย ชุดที่ 26
== งานการเมือง ==
ก่อนเข้าสู่วงการการเมือง วรวงศ์เป็นนักธุรกิจ จบการศึกษาด้านอสังหาริมทรัพย์จาก Northumbria University ประเทศอังกฤษ จากนั้นได้ลงสมัครรับเลือกตั้งสมาชิกสภาผู้แทนราษฎรจังหวัดลพบุรีเป็นครั้งแรกในปี พ.ศ. 2566 สังกัดพรรคเพื่อไทย ในเขตเลือกตั้งที่ 5 โดยสามารถเอาชนะนายเกียรติ เหลืองขจรวิทย์ อดีต สส. 3 สมัยจากพรรคภูมิใจไทยไปได้ ต่อมาเขาได้รับการแต่งตั้งเป็นกรรมการประสานงานพรรคเพื่อไทย (วิปพรรคเพื่อไทย) ได้รับการแต่งตั้งเป็นกรรมการประสานงานพรรคร่วมรัฐบาล (วิปรัฐบาล) ได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม และล่าสุดได้รับการแต่งตั้งเป็นกรรมการบริหารพรรคเพื่อไทย
=== สมาชิกสภาผู้แทนราษฎร ===
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ลพบุรี สังกัดพรรคเพื่อไทย
== อ้างอิง ==
== แหล่งข้อมูลอื่น ==
นักการเมืองไทย
สมาชิกสภาผู้แทนราษฎรจังหวัดลพบุรี
พรรคเพื่อไทย
ดรามา (เพลง)

"ดรามา" (Drama) เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่สี่ในชื่อเดียวกันและเป็นซิงเกิลนำของอีพี โดยเอสเอ็มเอนเตอร์เทนเมนต์ เมื่อวันที่ 10 พฤศจิกายน ค.ศ. 2023
==เบื้องหลังและการวางจำหน่าย==
เมื่อวันที่ 10 ตุลาคม เอสเอ็มเอนเตอร์เทนเมนต์ประกาศว่ากลุ่มจะปล่อยอีพีที่สี่ในชื่อดรามาในวันที่ 10 พฤศจิกายน และยังมีการเผยแพร่วิดีโอทีเซอร์แนะนำในวันเดียวกัน วันที่ 3 พฤศจิกายน เมดเลย์ไฮไลต์ได้รับการเผยแพร่ ตามมาด้วยทีเซอร์มิวสิกวิดีโอในวันที่ 9 พฤศจิกายน เพลงเปิดตัวควบคู่ไปกับมิวสิกวิดีโอและอีพีในวันที่ 10 พฤศจิกายน
==ประสิทธิภาพเชิงพาณิชย์==
"ดรามา" เปิดตัวอันดับที่ 90 เซอร์เคิลดิจิทัลชาร์ต ของเกาหลีใต้ในชาร์ตฉบับวันที่ 5–11 พฤศจิกายน ค.ศ. 2023 ในชาร์ตส่วนประกอบเพลงเปิดตัวที่อันดับ 10 บน Circle Download Chart อันดับที่ 146 บน Circle Streaming Chart และอันดับที่ 138 บน Circle BGM Chart
==มิวสิกวิดีโอ==
มิวสิกวิดีโอได้เผยแพร่ควบคู่ไปกับเพลงโดยเอสเอ็มเอนเตอร์เทนเมนต์ ในวันที่ 10 พฤศจิกายน ค.ศ. 2023 มิวสิกวิดีโอถูกอธิบายว่า "เหมือนภาพยนตร์" โดย "ฉากแอคชันที่น่าตื่นเต้น" บรรยายถึงการเดินทางของกลุ่ม "หวนคืนสู่กวางยา" โดยมี "วินเทอร์ และ จีเซล รับบทเป็นตัวละครหลัก[ที่] เปิดเผยภายใต้เรื่องราวที่มั่นคง" โดยมีฉากที่เปลี่ยนจากฉาก "ขี่มอเตอร์ไซค์โดยวินเทอร์" และ "คารีนา แสดงศิลปะการต่อสู้ด้วยเค็นโด"
==การโปรโมต==
ก่อนเปิดตัวอัลบั้มดรามาในวันที่ 10 พฤศจิกายน ค.ศ. 2023 เอสปาได้จัดงานแสดงสดในชื่อ "Aespa Drama Countdown Live" ผ่านช่องทางยูทูบ, ติ๊กต็อก, วีเวิร์ส, และ Idol Plus เพื่อแนะนำอัลบั้มและเพลง รวมถึงเพลง "ดรามา" และเพื่อสื่อสารกับแฟน ๆ และได้ขึ้นแสดงในรายการเพลงสามรายการในสัปดาห์แรกของการโปรโมต:มิวสิกแบงก์ของเคบีเอส เมื่อวันที่ 10 พฤศจิกายน  โชว์! มิวสิกคอร์ของเอ็มบีซี ในวันที่ 11 พฤศจิกายน และอินกีกาโยของเอสบีเอส ในวันที่ 12 พฤศจิกายน ในสัปดาห์ที่สองของการโปรโมต กลุ่มได้ขึ้นแสดงในรายการเพลงสองรายการ:เอ็มเคานต์ดาวน์ของเอ็มเน็ต เมื่อวันที่ 16 พฤศจิกายน และ มิวสิกแบงก์ ในวันที่ 17 พฤศจิกายน
==ชาร์ต==
==ประวัติการวางจำหน่าย==
==อ้างอิง==
เพลงของเอสปา
เพลงในปี พ.ศ. 2566
ซิงเกิลในปี พ.ศ. 2566
เพลงภาษาเกาหลี
ซิงเกิลในสังกัดเอสเอ็มเอนเตอร์เทนเมนต์
Warner Records singles
เจ้าหญิงเม็ดทราย

เจ้าหญิงเม็ดทราย (The Sand Princess) เป็นละครโทรทัศน์ไทยปี 2562 นำแสดงโดยพิมพ์ชนก ลือวิเศษไพบูลย์, วรเวช ดานุวงศ์ และจุฑาวุฒิ ภัทรกำพล
ผลิตโดยจีเอ็มเอ็มทีวีร่วมกับ On & On Infinity ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน Wonder Th13teen เมื่อวันที่ 5 พฤศจิกายน 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 24 สิงหาคม 2562 ออกอากาศวันเสาร์และอาทิตย์ เวลา 21:25 น. (เวลามาตรฐานไทย) และ 23:00 น. (เวลามาตรฐานไทย) ตามลำดับ ละครเรื่องนี้จบลงเมื่อวันที่ 6 ตุลาคม 2562
== อ้างอิง ==
ละครโทรทัศน์ของจีเอ็มเอ็มทีวี
รายการโทรทัศน์ช่องจีเอ็มเอ็ม 25
ละครโทรทัศน์ไทยที่ออกอากาศตั้งแต่ พ.ศ. 2562
ละครโทรทัศน์ไทยที่ยุติการออกอากาศตั้งแต่ พ.ศ. 2562